EkBass/fiwiki-20250220-pages-articles huggingface dataset:
Lokit (yhtye)

Lokit on vuonna 2012 perustettu suomalainen pop- ja rock-musiikkia soittava yhtye. Yhtyeen jäsenet ovat soittaneet aiemmin muun muassa yhtyeissä Black Twig, Itä-Hollola Installaatio, Sur-rur ja Merries. Lokit on vuoden 2024 alkuun mennessä julkaissut viisi ep-levyä sekä yhden kokopitkän albumin.https://www.discogs.com/artist/4178357-Lokit Vuonna 2022 Lokeilta ilmestyi viimeisin ep-levy. Lokkien Juuso Härmä kuvaili vuonna 2019 Rumban haastattelussa yhtyeen musiikin sijoittuvan jonnekin Leevi and the Leavings-, Sur-rur- ja Woude -yhtyeiden välimaastoon. https://www.rumba.fi/uutiset/hyva- maara-perus-slackeriutta-haastattelussa-debyyttipitkasoittonsa-julkaissut- lokit/ Lokkien musiikkia ovat julkaisseet muun muassa levy-yhtiöt Combat Rock Industry, Joteskii Groteskii sekä Temmikongi. == Nykyiset jäsenet == * Janne Vainikainen (kitara/laulu) 2012– * Juuso Härmä (laulu/kitara) 2012– * Timo Övermark (rummut) 2013– * Iiro Tulkki (basso) 2022 - === Entiset jäsenet === * Saara Kolehmainen (basso/laulut) 2017-2022 * Ville Laurila (basso/laulu) 2012–2017 * Kimmo Pohjapelto (rummut) 2012–2013 == Diskografia == * Lokit 7" (Temmikongi 2015) https://www.discogs.com/Lokit-7/release/7221457 * Lokit 7" (Fuck Records & Ehtoo levyt 2016) https://www.discogs.com/Lokit-7/release/9279836?ev=rr * Hevosella helsinkiin 7" (Joteskii Groteskii & Teen wolf records 2018) https://www.discogs.com/Lokit-Hevosella-Helsinkiin/release/11345799 * Voima & Valta 7" (Joteskii Groteskii & Combat Rock industry 2019) https://www.discogs.com/Lokit-Voima-Valta/release/14504721 * Lokit Lp (Joteskii Groteskii & Combat Rock Industry 2019) * Lokit EP (Combat Rock Industry 2022) == Lähteet == Luokka:Suomalaiset indie rock -yhtyeet
At the Drive-Inin diskografia

Tämä on yhdysvaltalaisen post-hardcore-yhtye At the Drive-Inin diskografia. == Studioalbumit == * Acrobatic Tenement (1996) (Flipside) * In/Casino/Out (1998) (Fearless) * Relationship of Command (2000) (Grand Royal) * In•ter a•li•a (2017) (Rise) == EP:t == * Hell Paso (1994) (Western Breed) * Alfaro Vive, Carajo! (1995) (Western Breed/Headquarter/Restart) * El Gran Orgo (1997) (Offtime) * Vaya (1999) (Fearless) * Sunshine / At the Drive-In (2000) (Big Wheel Reaction) * Diamanté (2017) == Singlet == * "Rolodex Propaganda" (2000) * "One Armed Scissor" (2000) * "Invalid Litter Dept." (2001) * "Governed by Contagions" (2016) * "Incurably Innocent" (2017) * "Hostage Stamps" (2017) * "Pendulum in a Peasant Dress" (2017) == Kokoelmat == * The First Crush Compilation (1998) * This Station Is Non-Operational (2005) (Fearless) == Split-albumit == * ATDI / Sunshine (2000) * ATDI / Aasee Lake (1998) * ATDI / Burning Airlines (2000) * ATDI / Murder City Devils (2000) == Musiikkivideot == * "Metronome Arthritis" (1999) * "One Armed Scissor" (2000) * "Invalid Litter Dept." (2000) * "Governed by Contagions" (2016) * "Incurably Innocent" (2017) * "Hostage Stamps" (2017) Luokka:Diskografiat
Juuso Tervonen

Juuso Tervonen (s. 2. maaliskuuta 1994) on suomalainen jääpalloilija. Hän edustaa Bandyliigassa pelaavaa Botniaa. Suomessa Tervonen edusti Bandyliigan Mikkelin Kamppareita kausina 2017–2020 ja Botniaa kausina 2012–2017.http://www.finbandy.fi/fi/2017/04/tervonen-ja-hirvonen-kamppareiden- vahvuuteen/ Vuosina 2020-2022 Tervonen edusti Allsvenskanissa pelaavaa Åby/Tjureda IF:ää.https://www.laget.se/atifbandyherr/News/6967870/Juuso-lamnar Keväällä 2022 Tervonen siirtyi Elitserieniin nousseeseen Gripen Trollhättan BK:hon.https://www.bandypuls.se/2022-04-26/malvakten-horde-av-sig--da-slog- gripen-till-han-ligger-lite-langre-fram Joulukuussa 2023 Tervonen purki sopimuksensa Gripenin kanssa kesken kauden oltuaan tyytymätön vähäiseen peliaikaansa Elitserienissä.https://www.bandypuls.se/2023-12-18/avslojar- malvaktens-missnoje-vill-lamna-gripen Syksyllä 2024 Tervonen palasi seitsemän vuoden tauon jälkeen Botnian riveihin.https://bandyliiga.fi/botnia-vahvistaa- maalivahtirosteria/ Tervonen debytoi Suomen A-maajoukkueessa harjoitusotteluissa Ruotsia vastaan Vetlandassa vuonna 2016. Hän on edustanut Suomea myös nuorten maajoukkueissa. Tervonen on palkittu Bandyliigan kuukauden pelaajana maaliskuussa vuonna 2016.http://www.finbandy.fi/fi/2016/03/juuso- tervonen-maaliskuun-pelaaja/ == Saavutukset == Seurajoukkueessa: *SM-kultaa kaudella 2016 Botniassa. *SM-hopeaa kaudella 2018 Kamppareissa. *SM-pronssia kaudella 2019 Kamppareissa. *SuperCup Mestaruus 2020 Åby/Tjuredassa.https://www.laget.se/atifbandyherr/News/6491085/Stabil- finalvinst == Lähteet == Luokka:Suomalaiset jääpalloilijat Luokka:Vuonna 1994 syntyneet Luokka:Elävät henkilöt
Ernst Brunner

Ernst Brunner (1950 Tullinge, Ruotsi) on itävaltalaistaustainen ruotsalainen kirjailija, koulutukseltaan filosofian tohtori. Hän kuvaa romaanissaan Svarta villan (1987) lapsuutensa siirtolaisyhteisöä Ruotsissa. Hän on julkaissut myös runoja,. Brunnerin väitöskirjan (1985) aiheena on Edith Södergranin ekspressionismiErnst Brunner, Albert Bonniers förlag, viitattu 16.2.2022 . ==Suomennetut teokset== * Kuuma katu (Kocksgatan), suom. Saara Villa, Otava 1992 ISBN 951-1-12052-2 * Edith: romaani (Edith), suom. Saara Villa, Otava 1993 ISBN 951-1-12689-X * Passionata: kaupunkilaisromaani (Passionata), suom. Leena Vallisaari, Otava 1996 ISBN 951-1-13625-9 * Malja tomullesi: C. M. Bellmanin elämä alusta loppuun: romaani (Fukta din aska), suom. Markku Mannila; runot suomentanut Liisa Ryömä, Otava 2004 ISBN 951-1-18430-X ; Runo * "Midsommardan tjugotre : Juhannuspäivänä vuonna kaksikymmentäkolme" antologiassa Ny lyrik – Uutta lyriikkaa, Kirjailijakeskus, 1984 ISBN 9519953035 ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1950 syntyneet Luokka:Elävät henkilöt
Mookie Betts

Markus Lynn ”Mookie” Betts (s. 7. lokakuuta 1992 Nashville, Tennessee, Yhdysvallat) on yhdysvaltalainen baseballpelaaja, pelipaikaltaan oikea takakenttämies, joka edustaa Major League Baseball (MLB) -sarjan Los Angeles Dodgersia. Aiemmin hän on edustanut Boston Red Soxia. Betts varattiin Red Soxiin vuonna 2011 ja hän teki MLB-debyyttinsä kaudella 2014. Helmikuussa 2020 hänet kaupattiin Dodgersiin. ==Lähteet== ==Aiheesta muualla== * Mookie Betts Baseball-Reference.comissa Luokka:Yhdysvaltalaiset baseballpelaajat Luokka:Vuonna 1992 syntyneet Luokka:Elävät henkilöt
Per-Wadjet

Per-Wadjet (, ”Wadjetin talo”) voi viitata seuraaviin paikkoihin muinaisessa Egyptissä: * Afroditopolis, kaupunki Ylä-Egyptissä Antaiopoliteen nomoksessa * Buto, kaupunki Ala-Egyptissä Ksoiteen nomoksessa
Taistelu tulesta

Taistelu tulesta (La Guerre du feu) on Jean-Jacques Annaudin ohjaama, vuonna 1981 ensi-iltansa saanut ranskalais-kanadalainen elokuva. Se sijoittuu esihistorialliseen aikaan ja kuvaa, kuinka varhainen ihmisheimo oppii tekemään tulta. Taistelu tulesta perustuu J.H. Rosnyn romaaniin La guerre du Feu. == Juoni == Luolassa asuva heimo varjelee pientä tulenliekkiä, jonka avulla he sytyttävät nuotioita. Vihamielinen heimo ajaa heidät kuitenkin pois kodistaan ja samalla liekki sammuu. Heimo ei osaa itse tehdä tulta, joten heimon johtaja lähettää kolme miestä, Naohin, Amoukarin ja Gawin, etsimään tulta. Matkalla kolmikko kohtaa useita vaaroja, muun muassa primitiivisen kannibaaliheimon, joilla on tuli. Miehet onnistuvat lopulta ryöstämään kannibaaleilta tulen. Heidän joukkoonsa liittyy kannibaaliheimon vankina ollut nainen, Ika. Myöhemmin he kohtaavat naisen heimon, joka on kehittyneempi, sillä he taitavat tulenteon tuliporan avulla. Kolme miestä palaavat lopulta heimonsa luo mukanaan kehittyneeltä heimolta saamansa tuli. Ika tulee heidän mukaansa, sillä hänen oma heimonsa hylkii häntä, koska hän on heidän mielestään liian laiha. Heimo on tyytyväinen saatuaan taas tulen, mutta pian se sammuu. Kolmikon johtaja Naoh yrittää tehdä tulta, mutta epäonnistuu. Silloin Ika tekee tulen ja opettaa taidon uudelle heimolleen. == Näyttelijät == == Palkinnot == * Jean-Jacques Annaud voitti elokuvasta sekä vuoden 1982 parhaan elokuvan että parhaan ohjaajan César-palkinnot. * Sarah Monzani ja Michèle Burke voittivat elokuvasta vuoden 1983 parhaan maskeerauksen Oscar-palkinnon. == Lähteet == Luokka:Vuoden 1981 ranskalaiset elokuvat
Christine Brückner

Christine Brückner (1921 Schmillinghausen, Waldeck, Saksa – 21. joulukuuta 1996Christine Brückner, Spiegel 30.12.1996, viitattu 19.1.2021 ) oli saksalainen kirjailija. Hän tuli tunnetuksi romaanilla Ennen kuin jäljet katoavat (1954) ja oli aikansa menestyneimpiä naiskirjailijoita. ==Suomennetut teokset== * Ennen kuin jäljet katoavat: romaani (... ehe die Spuren verwehen), suom. Kristiina Kivivuori, Gummerus 1955 * Jos olisit puhunut, Desdemona: tyytymättömien naisten pitämättömiä puheita (Wenn du geredet hättest Desdemona), suom. Anja Meripirtti; kuvat: Horst Janssen, WSOY 1986 ISBN 951-0-13742-1. Sisältää novellit: ** Kuningaskalastajaa älkää unohtako: Sapfo jättäessään jäähyväisiä Lesbokselta lähteville tytöille ** Oktaavia matalammalta, neiti von Meysenbug!: tyytymättömän Christine Bücknerin puhe kollegalleen Meysenbugille ** Oletko varma, Martinus?: Katariina Lutherin, o.s. von Bora, pöytäpuheita ** Oletko nyt kuolleena onnellinen, Agamemnon? ** Minäkö Goethen paksumpi puolisko: Christiane von Goethe ylitallimestarin lesken Charlotte von Steinin eteishuoneessa ** Mihin olet kadottanut kielesi, Maria?: Marian rukous Juudean erämaassa ** Rakkaudella on uusi nimi: ruttoon sairastuneen Donna Lauran puhe paenneelle Petrarcalle ** "Jos taikasanan tavoittaa": Effi Briestin puhe kuurolle Rollo-koiralleen ** Olet väärässä, Lysistrate!: hetaira Megaran puhe Lysistratelle ja Ateenan naisille ** Jos olisit puhunut, Desdemona: viimeinen neljännestunti sotapäällikö Othellon makuukammiossa ** Ei muistomerkkiä Gudrun Ensslinille: puhe Stammheimin eristyssellin seinille ==Lähteet== Luokka:Saksalaiset kirjailijat Luokka:Vuonna 1921 syntyneet Luokka:Vuonna 1996 kuolleet
Miljoonan dollarin sääret

Miljoonan dollarin sääret (Million Dollar Legs) on yhdysvaltalainen komediaelokuva vuodelta 1932. Sen on ohjannut Edward F. Cline, ja sen pääosissa ovat Jack Oakie ja W. C. Fields. Elokuvan tapahtumat sijoittuvat olympiakisoihin. == Näyttelijät == == Lähteet == Luokka:Olympiaelokuvat Luokka:Paramount Picturesin elokuvat Luokka:Vuoden 1932 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat
Xi Andromedae

Xi Andromedae (ξ And / ξ Andromedae) on oranssi jättiläistähti Andromedan tähtikuviossa. Se tunnetaan myös nimellä Adhil. Nimi tulee arabian sanasta الذيل að-ðayl eli ”(vaatteen) laahus”. Adhil on käynyt läpi punaisen jättiläistähtivaiheen ja alkanut fuusioida heliumia ytimessään. Sen valovoima on noin 46 kertaa Auringon valovoima, ja ulompien osien lämpötila 4 656 K. Se on väriltään oranssinpunainen. Adhilille ei ole voitu määrittää pyörimisnopeutta, mikä voi johtua siitä, että sen pyörimisakseli osoittaa Maata kohti. == Lähteet == Luokka:Andromedan tähdistö Luokka:K-spektriluokan jättiläiset
Ariana

Ariana voi viitata seuraaviin: == Paikannimenä == * Ariana, historiallinen alue nykyisen Iranin ja Afganistanin alueella * Ariana, kaupunki Tunisiassa * Ariana, kuvernoraatti Tunisiassa == Henkilöitä == * Ariana Grande (s. 1993), yhdysvaltalainen laulaja-lauluntekijä ja näyttelijä == Muita merkityksiä == * Ariana Afghan Airlines, afganistanilainen lentoyhtiö
Kanopos

Kanopos (; ) voi viitata seuraaviin: * Kanopos, hahmo kreikkalaisessa mytologiassa * Kanopos, kaupunki muinaisessa Egyptissä * Canopus, Kölin tähdistön päätähti
Ross 154

Ross 154 (myös V1216 Sgr) on himmeä punainen kääpiötähti, joka sijaitsee Jousimiehen tähdistössä 9,7 valovuoden päässä Maasta. Se on Jousimiehen tähdistön lähin tähti, ja yksi lähimmistä tähdistä ylipäänsä. Huolimatta läheisyydestään se on liian himmeä, jotta sen voisi nähdä paljaalla silmällä. Ross 154 on UV Ceti-tyypin flare-muuttuja. == Katso myös == *Luettelo lähimmistä tähdistä == Lähteet == Luokka:Flare-muuttujat Luokka:Paikallinen kuuma kupla Luokka:Punaiset kääpiöt
Luettelo Kate Winsletin saamista palkinnoista ja ehdokkuuksista

Tämä on luettelo Kate Winsletin saamista palkinnoista ja ehdokkuuksista. Oscar Oscar Oscar Oscar Oscar Vuosi Elokuva Kategoria Tulos Lähde 1995 Järki ja tunteet Paras naissivuosa 1997 Titanic Paras naispääosa 2001 Iris Paras naissivuosa 2004 Tahraton mieli Paras naispääosa 2006 Little Children Paras naispääosa 2008 Lukija Paras naispääosa 2015 Steve Jobs Paras naissivuosa Bafta Bafta Bafta Bafta Bafta Vuosi Elokuva Kategoria Tulos Lähde 1995 Järki ja tunteet Paras naispääosa 2001 Iris Paras naispääosa 2004 Tahraton mieli Paras naispääosa 2004 Finding Neverland – tarinan lähteillä Paras naispääosa 2006 Little Children Paras naispääosa 2008 Lukija Paras naispääosa 2008 Revolutionary Road Paras naispääosa 2015 Steve Jobs Paras naissivuosa Golden Globe Golden Globe Golden Globe Golden Globe Golden Globe Vuosi Elokuva Kategoria Tulos Lähde 1995 Järki ja tunteet Paras naissivuosa 1997 Titanic Paras naispääosa draamaelokuvassa 2001 Iris Paras naissivuosa 2004 Tahraton mieli Paras naispääosa musikaali- tai komediaelokuvassa 2006 Little Children Paras naispääosa draamaelokuvassa 2008 Lukija Paras naissivuosa 2008 Revolutionary Road Paras naispääosa draamaelokuvassa 2011 Mildred Pierce Paras naispääosa minisarjassa 2011 Carnage Paras naispääosa komediaelokuvassa 2013 Labor Day Paras naispääosa draamaelokuvassa 2015 Steve Jobs Paras naissivuosa Screen Actors Guild Screen Actors Guild Screen Actors Guild Screen Actors Guild Screen Actors Guild Vuosi Elokuva Kategoria Tulos Lähde 1995 Järki ja tunteet Paras naissivuosa 1995 Järki ja tunteet Paras näyttelijäkokoonpano 1997 Titanic Paras naispääosa 1997 Titanic Paras näyttelijäkokoonpano 2000 Järki ja tunteet Paras naissivuosa 2004 Tahraton mieli Paras naispääosa 2004 Finding Neverland – tarinan lähteillä Paras näyttelijäkokoonpano 2006 Little Children Paras naispääosa 2008 Lukija Paras naissivuosa 2008 Revolutionary Road Paras naispääosa 2011 Mildred Pierce Paras naisnäyttelijä minisarjassa 2015 Steve Jobs Paras naissivuosa == Lähteet == Luokka:Luettelot näyttelijöistä
Kate Winsletin filmografia

Tämä on Kate Winsletin filmografia. == Elokuvat == Vuosi Suomenkielinen nimi Alkuperäinen nimi Rooli 1994 Taivaalliset olennot Heavenly Creatures Juliet Hulme 1995 Jenkki kuningas Arthurin hovissa A Kid in King Arthur’s Court Prinsessa Sarah 1995 Järki ja tunteet Sense and Sensibility Marianne Dashwood 1996 Jude – kivenhakkaajan rakkaus Jude Sue Bridehead 1996 Hamlet Hamlet Ofelia 1997 Titanic Titanic Rose DeWitt Bukater 1998 Marokko 1972 Hideous Kinky Julia 1999 Holy Smoke – pyhässä pilvessä Holy Smoke! Ruth Barron 1999 Faeries Faeries Brigid (äänirooli) 2000 Quills – Syntiset säkeet Quills Madeleine 'Maddy' LeClerc 2001 Enigma Enigma Hester Wallace 2001 Saiturin joulu Christmas Carol: The Movie Belle (äänirooli) 2001 Iris Iris Iris Murdoch nuorena 2003 David Galen elämä The Life of David Gale Bitsey Bloom 2004 Tahraton mieli Eternal Sunshine of the Spotless Mind Clementine Kruczynski 2004 Finding Neverland – tarinan lähteillä Finding Neverland Sylvia Llewelyn Davies 2005 Romance & Cigarettes Romance & Cigarettes Tula 2006 Kaikki kuninkaan miehet All the King’s Men Anne Stanton 2006 Holiday Holiday Iris Simpkins 2006 Little Children Little Children Sarah Pierce 2006 Virran viemää Flushed Away Rita (äänirooli) 2008 Lukija The Reader Hanna Schmitz 2008 Revolutionary Road Revolutionary Road AApril Wheeler 2011 Tartunta Contagion tohtori Erin Mears 2011 Mildred Pierce Mildred Pierce Mildred Pierce 2011 Carnage Carnage Nancy Cowan 2013 Movie 43 Movie 43 Juliet Hulme 2013 Labor Day Labor Day Adele Wheeler 2014 Divergent – Outolintu Divergent Jeanine Matthews 2014 A Little Chaos A Little Chaos Sabine De Barra 2015 Outolintu-sarja: Kapinallinen The Divergent Series: Insurgent Jeanine Matthews 2015 The Dressmaker The Dressmaker Myrtle ”Tilly” Dunnage 2015 Steve Jobs Steve Jobs Joanna Hoffman 2016 Triple 9 Triple 9 Irina Vlaslov 2016 Kaikenkattava kauneus Collateral Beauty Claire Wilson 2017 Vuori välissämme The Mountain Between Us Alex Martin 2017 Wonder Wheel Wonder Wheel Ginny 2020 Ammonite Ammonite Mary Anning 2020 Black Beauty Black Beauty Black Beauty 2021 Mare of Easttown Mare of Easttown Mare Sheehan 2022 Avatar: The Way of Water Avatar: The Way of Water Ronal 2023 Lee Lee Lee Miller 2025 Avatar: Fire and Ash Avatar: Fire and Ash Ronal 2029 Avatar 4 Avatar 4 Ronal Luokka:Filmografiat
Gümüşhacıköy

Gümüşhacıköy on piirikunta ja kaupunki Turkin Amasyan maakunnassa. Vuoden 2019 väestönlaskennassa Gümüşhacıköyn väkiluku oli 23 402. ==Lähteet== ==Aiheesta muualla== Luokka:Amasyan maakunnan piirikunnat
Neaira

Neaira (, ) voi viitata seuraaviin: * Neaira, useita hahmoja kreikkalaisessa mytologiassa * Neaira, antiikin kreikkalainen, Hypsikreonin vaimo * Neaira, antiikin kreikkalainen hetaira * Neaera, saksalainen death metal -yhtye
Olesno (kunta Opolen voivodikunnassa)

Olesno on kaupungin sisältävä maalaiskunta Olesnon piirikunnassa Puolassa. Sen väkiluku oli vuoden 2019 lopussa 17 763. Kunnan hallinnollinen keskus on Olesnon kaupunki. Kylät Olesnon kunnassa ovat Bodzanowice, Borki Małe, Borki Wielkie, Boroszów, Broniec, Grodzisko, Kolonia Łomnicka, Kucoby, Leśna, Łomnica, Łowoszów, Sowczyce, Stare Olesno, Świercze, Wachowice, Wachów, Wojciechów sekä Wysoka. Olesnon kunnan alueen läpi kulkevat valtatie 11 ja voivodikunnan tiet 487, 494 sekä 901. Se rajautuu Ciasnan, Dobrodzieńin, Gorzów Śląskin, Kluczborkin, Krzepicen, Lasowice Wielkien, Przystajńin, Radłówin ja Zębowicen kuntiin. Olesnon pinta-alasta noin 49 prosenttia on maatalousmaata ja noin 43 prosenttia metsää. Vuoden 2019 lopussa 51,9 prosenttia Olesnon asukkaista oli naispuolisia ja 48,1 prosenttia miespuolisia. Alle 18-vuotiaat muodostivat 15,6 prosenttia kunnan väestöstä, työikäiset 62,7 prosenttia ja eläkeikäiset 21,7 prosenttia väestön keski-iän ollessa 42,8 vuotta. Vuonna 2019 Olesnon kunnassa syntyi 169 lasta. Puolan vuoden 2011 väestönlaskennassa kunnan väestöstä 19,3 prosenttia oli etnisiä saksalaisia. == Lähteet == == Aiheesta muualla == * Gmina Miejsko-Wiejska Olesno Opolen tilastokeskus. Luokka:Opolen voivodikunnan kunnat
Pyhä perhe

Pyhä perhe voi viitata seuraaviin: * Pyhä perhe, kristinuskossa Joosefin, Marian ja Jeesuksen perhe * Pyhä perhe, Anssi Mänttärin ohjaama elokuva
Hans Johansson

Hans Elis "Hasse" Johansson (s. 23. huhtikuuta 1962 Edsbyn) on entinen ruotsalainen jääpalloilija ja jääpallovalmentaja. Hän aloitti pelaajauransa kotipaikkakuntansa Edsbyns IF:n joukkueessa 16-vuotiaana kaudella 1978-1979. Kuuden Edsbyn-vuoden aikana hän oli kaksi kertaa Ruotsin mestaruusloppuottelussa keväällä 1982 ja 1984, joissa Edsbyn koki tappion. Kevään 1984 jälkeen hän siirtyi Västerås SK:n riveihin ja oli voittamassa seurassa viisi Ruotsin jääpallomestaruutta kausina 1989, 1990, 1993, 1994 ja 1996. Kaikkiaan hän pelasi Västeråsin riveissä 340 pääsarjaottelua ja teki niissä 503 maalia, joista loppuotteluissa kaikkiaan 13 maalia. Syksyllä 1997 Hasse Johansson siirtyi ensimmäisenä ruotsalaisena Venäjän pääsarjaan Krasnojarskin Jenisein riveihin. Hän oli voittamassa Jenisein riveissä Venäjän cup-mestaruuden. Hans Johansson pelasi ensimmäisen kerran miesten maajoukkueessa joulukuussa 1981 Suomea vastaan Varkaudessa. Hän pelasi vuoteen 1989 päättyneellä urallaan 127 maaottelua ja teki niissä 99 maalia. Hän oli kuusissa MM-kisoissa ja saavutti neljä MM:ää vuosina 1983, 1987, 1993 ja 1995. MM-kisoissa hän pelasi kaikkiaan 31 ottelua ja teki niissä 30 maalia. Hans Johansson on todellisesta jääpalloperheestä, sillä hänen isänsä Elias Johansson pelasi 1940-luvulta aina 1960-luvulle Ruotsin jääpallon silloisessa pääsarjassa Bollnäsin ja Edsbyn riveissä. Isoveli Ola pelasi myös Ruotsin jääpallon pääsarjassa saavuttaen 10 mestaruutta ja oli Ruotsin maajoukkueessa voittamassa kolmea maailmanmestaruutta. ==Saavutukset== Pelaajana Maajoukkueessa * 4 MM-kultaa: 1983, 1987, 1993 ja 1995 * 2 MM-hopeaa: 1985 ja 1991 * 1 MM-pronssi: 1989 Seurajoukkueissa * 5 Ruotsin mestaruutta: 1989, 1990, 1993, 1994 ja 1996 Västeråsin riveissä * 4 Ruotsin mestaruushopeaa: 1982 ja 1984 Edsbyn riveissä, 1991 ja 1997 Västeråsin riveissä, * 5 Jääpallon maailmancup-mestaruutta: 1979 Edsbyn riveissä sekä 1987, 1989, 1994 ja 1997 Västeråsin riveissä * 3 Jääpallon Euroopan cup-mestaruutta: 1993, 1994 ja 1996 Västeråsin riveissä Henkilökohtaisesti * Ruotsin vuoden jääpalloilija 1989 * Ruotsin jääpallon Stora Grabbar #185 * Ruotsin jääpallon Hall of Fame #20 == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Ruotsalaiset jääpallovalmentajat Luokka:Vuonna 1962 syntyneet Luokka:Elävät henkilöt
Pylon

Pylon (< , ’portti’) tai pyloni voi viitata seuraaviin: * pyloni eli pylon, muinaisen Egyptin temppeleille tyypillinen porttirakennus * pyloni, siltojen tukitorni * Pylon, yhdysvaltalainen post-punk-yhtye == Lähteet ==
Sele

Sele voi viitata seuraaviin: * Sele, kaupunki muinaisessa Egyptissä * Sele, joki Italiassa
Finneland

Finneland on kunta Burgenlandin piirikunnassa Saksi-Anhaltin osavaltiossa Keski-Saksassa. Se muodostettiin vuonna 2009 Kahlwinkelin, Saubachin ja Steinburgin kunnista. Finneland kuuluu kuntayhtymään Verbandsgemeinde An der Finne, jonka väkiluku on noin 11 500. Finneland sijaitsee Saksi-Anhaltin lounaisosassa lähellä Thüringenin rajaa. Sen linnuntie-etäisyys Burgenlandin piirikunnan pääkaupungista Naumburgista on noin 18 kilometriä länsiluoteeseen. Etäisyys Erfurtista on noin 40 kilometriä koilliseen. Finne on matala vuorimaa Saksi-Anhaltin ja Thüringenin rajaseudulla. Finnelandin historia on lyhyt, mutta sen kylien historia alkaa keskiajalta. Steinburgiin liitettiin 1950 Borgaun kunta, josta on varhaisin maininta vuodelta 1209. Steinburg mainitaan ensi kerran 1306. Kahlwinkelista on maininta vuodelta 1430, mutta paikkakunta on saatettu perustaa jo 530-luvulla. Saubachiin viittaavia epämääräisiä mainintoja on jo varhaiskeskiajalta muodossa Suaba; ensimmäiset todistetusti Saubachiin liittyvät maininnat ovat 1400-luvulta. Yli puolet Finnelandin väestöstä asuu Saubachissa. Finnelandin lounaisosassa sijaitsee muutaman kymmenen asukkaan Marienroda, josta on ensimmäinen asiakirjamaininta vuodelta 1486. == Lähteet == == Aiheesta muualla == *Finneland, Saksi-Anhalt, Saksa – Sunrise, Sunset, and Daylength Luokka:Saksi-Anhaltin kunnat
Hédé-Bazouges

Hédé-Bazouges (bretoniksi Hazhoù-Bazeleg) on kunta läntisessä Ranskassa Ille- et-Vilainen departementissa Bretagnen alueella. Se sijaitsee sisämaassa, noin 47 kilometriä Saint-Malon kaupungista kaakkoon. Kunnan läpi kulkee Saint-Malon ja Rennesin yhdistävä Ille-et-Rancen kanava. Kanava nousee kunnan kohdalla 27 metriä kahden kilometrin matkalla. Tätä nousua varten kanavaan on rakennettu 11 sulkua. Madeleinen sululla olevaan kanavavahdin talossa (Maison du Canal d’Ille-et-Rance) on kanavan rakentamista esittävä näyttely. Kunnan keskustassa on 1100- ja 1200-luvuilla rakennetun linnan Château d'Hédén rauniot. Ranskalaiset joukot saivat linnan bretagnelaisilta ilman taistelua voitokkaan Saint-Aubin-du-Cormierin taistelun jälkeen vuonna 1488. Vuonna 1597 Mercœurin herttua Philippe-Emmanuel de Lorraine otti linnan haltuunsa, mutta seuraavana vuonna Ranskan kuningas Henrik IV määräsi linnan purettavaksi. Tiedosto:Hede_Kanal_Rance.jpg|Ille-et-Rancen kanava Tiedosto:Hédé_- _Château_05.jpg|Château d'Hédé ==Lähteet== ==Aiheesta muualla== Luokka:Ille- et-Vilainen kunnat
Satakuntatalo

Satakuntatalo on Satakuntalaisen Osakunnan osakuntatalo, joka sijaitsee Kampissa, Helsingin keskustassa osoitteessa Lapinrinne 1. Sen omistaa Satalinnan Säätiö. Rakennuksessa on vuokrattavia liike- ja toimistotiloja sekä yli 70 opiskelija-asuntoa, joita vuokrataan edullisesti ensisijaisesti Satakunnasta Helsinkiin muuttaville korkeakouluopiskelijoille. Rakennuksessa sijaitsee lisäksi Satakuntalaisen Osakunnan osakuntahuoneisto. Satakuntatalo on ainoa osakuntatalo, joka toimii tänä päivänäkin alkuperäisessä asuntola- ja järjestökäytössään. Rakennuksen on suunnitellut arkkitehti Einari Teräsvirta ja se on valmistunut vuonna 1952. Samana vuonna rakennuksessa toimi Helsingin olympialaisten lehdistöhotelli. Satakuntatalossa toimi vuosikymmenien ajan kesähotelli, josta kuitenkin luovuttiin vuonna 2006. Satakuntataloa on kutsuttu muun muassa ”satakuntalaisuuden tukikohdaksi Helsingissä”. Osakunnan tunnuseläimen karhun sekä talon katolla liehuvan karhulipun vuoksi talo on saanut myös lempinimen Karhujen talo. == Talon rakentamisen taustaa == Satakuntalaisella Osakunnalla oli 1900-luvulla monia hankkeita, joilla pyrittiin kohentamaan kotimaakunnan oloja. Osakunta oli muun muassa mukana perustamassa Länsi-Suomen kansanopistoa, ja maakuntaan suuntautuneilla retkillä kerättiin aineistoja maakuntaa koskevia tieteellisiä tutkimuksia varten. Suuri hanke oli saada Satakuntaan keuhkotautiparantola, koska maakunnan tuberkuloosiluvut olivat Suomen suurimpia. Osakunnan järjestämän rahankeräyksen ja vaikuttamisen myötä Satalinnan sairaala valmistui Harjavaltaan vuonna 1925. Sotavuosien jälkeen kuntaliitto osti Satalinnan sairaalan. Osakunnan omistusosuudestaan saamilla varoilla sekä suurella lainalla päätettiin rakentaa Helsinkiin Satakuntatalo: monitoimitalo, johon tulivat tilat paitsi osakunnalle, myös ylioppilasasuntolalle. Helsingissä vallitsi sotavuosien jälkeen suuri asuntopula, ja erityisesti opiskelijat joutuivat asumaan usein alivuokralaisina. == Muuta == Urho Kekkonen vieraili viimeisen kerran Satakuntatalossa Maalaisliiton puoluevaltuuskunnan kokouksessa 29. helmikuuta 1956, päivää ennen presidenttikautensa alkua. Tuleva Yhdysvaltain presidentti Bill Clinton etsi 1960-luvulla erään joulun alla yösijaa Satakuntatalolta ollessaan Helsingissä 23-vuotiaana Rhodes- stipendiaattina, mutta hän ei saanut sitä myöhäisen ajankohdan vuoksi. Satakuntatalossa on majoitettu myös muun muassa CIA:n rahoittama vastafestivaaliryhmä sekä Yhdysvaltain ilmavoimien taitolentoryhmä. == Lähteet == == Aiheesta muualla == * Satalinnan säätiö * Satakuntalainen Osakunta Luokka:Helsingin rakennukset ja rakennelmat Luokka:Kamppi Luokka:Helsingin yliopisto Luokka:Einari Teräsvirran suunnittelemat rakennukset
Antonio Buero Vallejo

Antonio Buero Vallejo (29. syyskuuta 1916 Guadalajara, Espanja – 29. huhtikuuta 2000 Madrid, EspanjaBuero Vallejo, Antonio, BnF 30.4.2010,viitattu 19.1.2021 ) oli espanjalainen näytelmäkirjailija. Suppeassa tuotannossaan hän analysoi ihmisen tilannetta eri näkökulmista. Näytelmät päättyvät tavallisesti katarsikseen. ==Lähteet== ==Kirjallisuutta== * Jose Luis Vicente Mosquete, "Antonio Buero Vallejo luottaa sanaan ja hiljaisuuteen", Julkaisussa Teatteri 44(1989) : 6, s.26–27 ==Aiheesta muualla== Luokka:Espanjalaiset kirjailijat Luokka:Vuonna 1916 syntyneet Luokka:Vuonna 2000 kuolleet
Bad Bibra

Bad Bibra on pikkukaupunki Burgenlandin piirikunnassa Saksi-Anhaltin osavaltiossa keskisessä Saksassa. Se muodostettiin vuonna 2009 Altenrodan, Golzenin ja Thalwinkelin kunnista sekä Bad Bibran kaupungista. Bad Bibra on kuntayhtymän Verbandsgemeinde An der Finne hallintokeskus, kuntayhtymän väkiluku on noin 11 500. == Maantiede == Bad Bibra sijaitsee Saksi-Anhaltin eteläosassa lähellä Thüringenin rajaa. Sen linnuntie-etäisyys Burgenlandin piirikunnan pääkaupungista Naumburgista on noin 15 kilometriä luoteeseen. Etäisyys Erfurtista on noin 50 kilometriä koilliseen ja Jenasta noin 30 kilometriä pohjoiseen. == Historia == Bibraan on alkanut muotoutua asutusta 400-luvulla, ja ensimmäinen asiakirjamaininta paikkakunnasta on noin vuodelta 800 muodossa Bibraho. Nimensä paikkakunta sai Biberbachin mukaan. Bibra sai markkinaoikeudet 1124. Keskiaikana se kärsi feodaalisodista, myöhemmin kolmikymmenvuotisesta sodasta ja seitsenvuotisesta sodasta. 1650-luvulla Bibra ajautui Saksi-Weißenfelsin herttuakuntaan, ja siitä kehittyi alueensa kylpyläpaikkakunta. Bibra sai etuliitteen Bad virallisesti 1925. Heinäkuussa 1950 Bad Bibraan liitettiin kunnat Kallbitz, Steinbach ja Wallroda. Heinäkuussa 2009 siihen liitettiin Altenroda, Golzen ja Thalwinkel. Säveltäjä Christoph Förster syntyi Bibrassa 1693. Bad Bibran tärkein kirkko on uusgoottilainen St. Maria Magdalena, joka valmistui 1871. Kirkontorni on kuitenkin 1400-luvun taitteesta. == Liikenne == Moottoritie BAB 4:n Mellingenin liittymästä on noin 37 kilometriä Bad Bibraan. Itäpuolitse kulkee BAB 9. Alemman tieverkon Bundesstraße 176 ja 250 risteävät Bad Bibrassa. Kaupungin rautatieasema poistettiin käytöstä Finnebahn-rataosuuden lakkauttamisen jälkeen. == Lähteet == == Aiheesta muualla == *Bad Bibra, Saksi-Anhalt, Saksa — Sunrise, Sunset, and Daylength Luokka:Saksi-Anhaltin kunnat Luokka:Saksan kaupungit
Ludus

Sanalla ludus (monikko ludi) voitiin antiikin Roomassa viitata joko peruskouluun, lautapeliin tai gladiaattorikouluun. Peruskouluja tai "litteratorin kouluja", joihin sekä pojat että tytöt osallistuivat 11-vuotiaiksi asti kutsuttiin Roomassa ludeiksi. Ludeja oli joka puolella kaupunkia, ja niitä johti ludi magister (koulumestari), joka oli usein koulutettu orja tai vapautettu orja. Koulu alkoi joka aamu kuudelta, ja loppui vähän ennen keskipäivää. Oppilaille opetettiin matematiikkaa, lukemista, runoutta, geometriaa ja joskus retoriikkaa. Sana ludus saattoi myös viitata gladiaattorikouluun. Tällaisia kouluja ovat esimerkiksi Ludus Magnus ja Ludus Dacicus. Myös lautapelejä kutsuttiin luduksiksi, esimerkiksi ludus latrunculorumia, ludus duodecim scriptorumia ja astragalia. Ludit (aina monikossa) olivat myös ryhmäpelejä joita pidettiin roomalaisten uskonnollisten juhlien yhteydessä. Latinalainen runous käsittelee usein ludusta eräänlaisena leikillisyytenä sekä eroottisena runouden kirjoittamisena että tietynlaisina eroottisina roolipelinäytelminä. == Lähteet == Luokka:Antiikin Rooman kulttuuri
Ludus duodecim scriptorum

Ludus duodecim scriptorum, tai XII scripta, oli suosittu lautapeli Rooman valtakunnan aikoina. Pelin nimi tarkoittaa "kahdentoista merkinnän peliä", ja se todennäköisesti viittaa kolmeen kahdentoista merkinnän riviin, jotka löytyvät useimmista löytyneistä laudoista. Tabula-pelin uskotaan olevan XII scriptan jälkeläinen, ja molemmat ovat samankaltaisia nykyajan backgammonin kanssa. Pelin on esitetty liittyvän Egyptiläiseen senet-peliin, mutta toisaalta monet tutkijat kyseenalaistavat tämän väitteen, koska lukuun ottamatta lautojen ulkonäön samankaltaisuutta ja nopan käyttöä, ei ole tiedossa todisteita pelien yhteydestä. Toinen teoriaa vastaan puhuva tekijä on, että viimeisin tiedetty klassinen senet-lauta on yli puoli vuosituhatta vanhempi kuin aikaisin tunnettu XII scripta -lauta. Aikaisin tiedetty maininta pelistä on Ovidiuksen Rakastamisen taidossa (Ars amatoria), joka on kirjoitettu ajanlaskun alun vaiheilla. Lautapelin yksityiskohtaisesta pelaamisesta tiedetään hyvin vähän. Peliä pelattiin kolmella kuutionmallisella nopalla, ja jokaisella pelaajalla oli 15 palaa. Mahdollinen "aloittelijoiden" lauta, jossa välit on merkitty kirjaimin, esittää mahdollisesti palojen liikkumistapaa. == Lähteet == Luokka:Antiikin Rooman kulttuuri Luokka:Lautapelit
Hamamözü

Hamamözü on piirikunta Turkin Amasyan maakunnassa. Vuoden 2019 väestönlaskennassa Hamamözün väkiluku oli 3 802. ==Lähteet== ==Aiheesta muualla== Luokka:Amasyan maakunnan piirikunnat
Kemiallisesti poikkeava tähti

Astrofysiikassa kemiallisesti poikkeava tähti (CP-tähti) on tähti, jossa on ainakin pintaosissa selvästi poikkeava määrä metalleja. ==Luokittelu== Kemiallisesti poikkeavat tähdet ovat yleisiä kuumien pääsarjan (vetyä polttavien) tähtien joukossa. Nämä kuumat poikkeavat tähdet on jaettu neljään pääryhmään spektriensä perusteella: * ei-magneettiset metalliviivoilla (Am, CP1) * magneettiset (Ap, CP2) * ei-magneettiset elohopea-mangaanitähdet (HgMn, CP3) * heikoilla heliumviivoilla (He-weak, CP4). Am-tähtien (CP1) spektrissä on heikot ionisoituneen Ca- ja/tai Sc-viivat, mutta runsaasti raskaita metalleja. Ne pyörivät yleensä hitaasti, ja niiden lämpötila on 7 000-10 000 K. Ap-tähdet (CP2) erottuvat muista voimakkaan magneettikenttänsä takia, ja runsaan piin, kromin, strontiumin ja europiumin sekä samankaltaisten alkuaineiden perusteella. Nekin pyörivät hitaasti. Niiden lämpötila on 8 000 K ja 15 000 K välillä, mutta lämpötilan tarkka määrittäminen on vaikeaa tähden poikkeavuuksien takia. Elohopea-mangaanitähdet (CP3) muistuttavat Ap-tähtiä, mutta niiden magneettikentät eivät ole yhtä voimakkaita. Nimensä mukaisesti niiden spektrissä näkyy ionisoitunutta elohopeaa ja mangaania. Ne pyörivät hyvin hitaasti jopa muihin kemiallisesti poikkeaviin tähtiin verrattuna. Lämpötila on 10 000 K ja 15 000 K välillä. Neljäs ryhmä (CP4) ovat kemiallisesti poikkeavat tähdet, joiden spektrin heliumviivat ovat heikompia kuin mitä niiden väristä voisi olettaa. ==Poikkeavuuden syitä== Arvellaan, että kemiallisesti poikkeavien tähtien erikoiset spektrit johtuvat niiden muodostumisen jälkeisistä prosesseista, kuten diffuusiosta tai erilaisista magneettisista vaikutuksista. Nämä olisivat saaneet jotkin alkuaineet, erityisesti heliumin, neonin ja hapen laskeutumaan tähden pintakerroksista syvemmälle, kun taas raskaampia alkuaineita on kohonnut tähden sisäosista. Näiden tähtien sisäosien uskotaan olevan kemialliselta koostumukseltaan normaali. Tämä viittaa stabiiliin kaasukehään, missä konvention aiheuttamaa sekoittumista ei tapahdu; on esitetty, että tämä johtuu näiden tähtien yleensä voimakkaista magneettikentistä. 5-10% kuumista pääsarjan tähdistä on jollain tavoin kemiallisesti poikkeavia. Näistä suurin osa on Ap-tyypin tähtiä, joilla on voimakkaat magneettikentät. Ei-magneettisista tai heikosti magneettisista CP-tähdistä valtaosa on Am- tai HgMn-tyyppiä. ==Muita tähtiä== On olemassa myös kemiallisesti poikkeavia viileitä tähtiä (spektriluokkaa G, K tai M), mutta ne eivät yleensä ole pääsarjassa, ja niillä on omat luokkansa. "Kemiallisesti poikkeava" ilman tarkempia määreitä viittaa tähtitieteessä nimenomaan yllä kuvattuihin kuumiin pääsarjan tähtiin. Useimmat kemiallisesti poikkeavat viileät tähdet ovat seurausta fuusiotuotteiden noususta tähden sisäosista sen pintakerrokseen. Näitä ovat suurin osa hiilitähdistä ja S-tähdistä. Loput ovat seurausta aineen siirtymisestä kaksoistähden komponenttien välillä, kuten bariumtähdet ja osa S-tähdistä. ==Lähteet== Luokka:Tähtityypit Luokka:Kemiallisesti poikkeavat tähdet
Jari Leppänen

Jari Leppänen (s. 14. syyskuuta 1957 Turku) on suomalainen näyttelijä. Hän on tehnyt pitkän teatteriuran ja lisäksi näytellyt TV-tuotannoissa. Hänet tunnetaan muun muassa roolistaan Valde Lindgreninä draamasarjassa Lehmän vuosi. == Ura == Vuosina 1991–1992 Leppänen opiskeli Voionmaan opistossa. Leppänen on näytellyt muun muassa Tampereen Teatterissa, Pyynikin kesäteatterissa, Helsingin kaupunginteatterissa, Lahden kaupunginteatterissa sekä Varkauden teatterissa. Vuodet 2005-2023 hän oli kiinnitettynä Tampereen Työväen Teatteriin, josta hän jäi eläkkeelle. == Filmografia == Vuosi Sarja Rooli 1992 Pari sanaa lemmestä koronkiskuri 1993 Metsolat rakennusmestari 1995 Sattuman nimi mielisairaanhoitaja 1996 Elämän suola Veijo Saras 2003 Hiljaista on Jouko Hinkkanen 2003 Vieraalla maalla 2006–2010 Lehmän vuosi Valde Lindgren 2011–2013 Pirunpelto autokauppias 2013 Sata lasissa Jolkkonen == Yksityiselämä == Leppäsen puoliso on erityisopettaja Tuija Salama-Leppänen, ja parilla on vuosina 1992, 1994 ja 1997 syntyneet lapset. Leppänen harrastaa joogaa. == Lähteet == Luokka:Suomalaiset teatterinäyttelijät Luokka:Suomalaiset televisionäyttelijät Luokka:Vuonna 1957 syntyneet Luokka:Elävät henkilöt
Hawaiki

Hawaiki on polynesialaisessa mytologiassa esiintyvä polynesialaisten alkukoti. Hiroa, Te Rangi (1964). Vikings of the Sunrise. New Zealand: Whitecombe and Tombs Ltd. p. 69. . Retrieved 21 August 2010. Sana tulee kantapolynesian kielen sanasta *Sawaiki, joka tarkoittaa perinteistä alkukotia. Maorien mytologiassa Hawaiki esiintyy myös alamaailmana.Hawaiki Uuden-Seelannin tietosanakirjassa Te Arassa Maorit katsovat saapuneensa Uuteen-Seelantiin 1300-luvulla suurena laivastona Hawaikilta, joka viittaa usein Tahitiin. Havaijin osavaltion nimen uskotaan olevan viittaus Hawaikiin. Toisaalta nimi voi viitata legendaariseen purjehtijaan nimeltä Hawai‘iloa, joka väitetysti löysi Havaijin pääsaaren. == Lähteet == Luokka:Polynesialainen mytologia
Alppiröyhytatar

Alppiröyhytatar eli alppitatar (Koenigia alpina, syn. Aconogonon alpinum) on monivuotinen tatarkasvilaji. Se kuuluu kurjentattarien sukuun, ja ennen 2010-luvun loppua yleensä röyhytattariin. Lajia viljellään koristekasvina. Alppiröyhytatar kasvaa 30–100 senttimetriä korkeaksi. Kukat ovat pienet, väriltään kellertävät, valkoiset tai vaaleanpunaiset. Ne muodostavat haarovan röyhykukinnon. Laji on kotoisin Keski- ja Etelä-Euroopan vuoristoista. Pohjoismaissa se kasvaa joskus viljelykarkulaisena, Suomessa harvoin etelä- ja keskiosassa maata.Kasviatlas 2018: Alppiröyhytatar (Aconogonon alpinum) Suomessa. Alppiröyhytatar on risteytetty alkuperältään itäaasialaisen lähilajin laavaröyhytattaren kanssa. Risteymälaji suomenröyhytatar on varsin samannäköinen ja Suomessa selvästi yleisempi koristekasvina ja viljelykarkulaisena. == Lähteet == == Aiheesta muualla == *Suomen Lajitietokeskus: Alppiröyhytatar (Koenigia alpina) *iNaturalist: Alppiröyhytatar (Koenigia alpina) *UniProt: Taxonomy – Koenigia alpina (Alpine knotweed) (Aconogonon alpinum) *Global Biodiversity Information Facility (GBIF): Koenigia alpina Luokka:Kurjentattaret
Kaitaröyhytatar

Kaitaröyhytatar eli röyhytatar (Koenigia divaricata, syn. Aconogonon divaricatum) on monivuotinen tatarkasvilaji. Se kuuluu kurjentattarien sukuun, mutta ennen 2010-luvun loppua yleensä röyhytattariin. Lajia viljellään koristekasvina. == Ulkonäkö == Kaitaröyhytatar kasvaa 60–120 senttimetriä korkeaksi. Se on kookas ruoho, jonka varret haarovat runsaasti. Lehdet ovat lyhytruotisia tai ruodittomia, lehtilapa on suikea–kapeansoikea, 4–10 cm pitkä, suippotyvinen, laidoilta joskus lyhytkarvainen, muuten kalju. Kukinto on harsu, runsashaarainen kerrannaisterttu, jonka haarat ovat tähkämäisiä, melko pitkiä ja hieman nuokkuvia. Kukat ovat kaksineuvoisia ja 1,5–3 mm leveitä. Kukan kehä on valkoinen–kellertävä. Kukat ovat tympeänhajuisia. Hedelmänä on pähkylä, joka on pituudeltaan 5–6 mm.Suomen Lajitietokeskus: Kaitaröyhytatar – Koenigia divaricata Viitattu 19.1.2021. == Levinneisyys == Kaitaröyhytatar esiintyy alkuperäisenä Itä-Aasiassa. Pohjoismaissa ja Suomessa se kasvaa melko usein viljelyjäänteenä tai -karkulaisena. Suomessa laji on levinnyt 2000-luvun aikana.Kasviatlas 2020: Kaitaröyhytatar (Koenigia divaricata) Suomessa. == Lähteet == Luokka:Kurjentattaret
Tannerpihatatar

Tannerpihatatar (Polygonum arenastrum) on yksivuotinen tatarkasvi. Se on luokiteltu joko pihatattaren (Polygonum aviculare s.l.) alalajiksi tai lajiksi pihatatarryhmässä (Polygonum aviculare -ryhmä), jolloin pihatatar luokitellaan lajiryhmäksi ja sen eri rodut lähekkäisiksi lajeiksi. == Ulkonäkö == Tannerpihatatar kasvaa 10–50 senttimetriä pitkäksi. Se on kasvutavaltaan maanmyötäisesti suikertava tai koheneva. Kasvi on tyvestä monivartinen ja varret usein haarovia. Lehdet kasvavat kierteisesti; korvakkeet ovat yhdiskasvuisia muodostaen vartta ympäröivän korvaketupen. Lehdet ovat 0,8–3 cm pitkiä; lehtilapa on ehyt, kapeansoikea ja tylppäkärkinen. Kukinto on lehtihangoissa kasvavien pienten viuhkojen muodostama, harsun tähkämäinen. Kukat ovat kaksineuvoisia ja pieniä. Kukan kehä on 2–3,5 millimetriä pitkä. Kehälehtiä on viisi, ja ne ovat sileäsuonisia, vihreitä, tavallisesti valkolaitaisia, joskus sisimmät osat ovat vaaleanpunaisia. Hedelmä on kolmisärmäinen pähkylä, väriltään tummanruskea tai musta.Suomen Lajitietokeskus: Tannerpihatatar – Polygonum arenastrum Viitattu 20.1.2021. == Elinympäristö ja levinneisyys == Tannerpihatatar esiintyy alkuperäisenä Euroopassa.United States Department of Agriculture (USDA), National Plant Germplasm System: Polygonum arenastrum Boreau Viitattu 20.1.2021. Se kasvaa useimmin kuivilla ja voimakkaasti tallatuilla paikoilla, kuten pihoissa, jalkakäytävillä, poluilla ja joutomailla. Pohjoismaissa laji on yleinen. Suomessa sitä esiintyy melkein koko maassa, tavallisimmin maan etelä- ja länsiosassa.Kasviatlas 2021: Tannerpihatattaren (Polygonum arenastrum) levinneisyys Suomessa. == Lähteet == Luokka:Niveltattaret
Nesiota elliptica

Nesiota elliptica on sukupuuttoon kuollut paatsamakasvilaji, joka kasvoi endeemisenä Isolle-Britannialle kuuluvalla Saint Helenan saarella. Se oli Nesiota-suvun ainoa laji. Laji oli noin viisimetriseksi kasvava puu, jolla oli pienet vaaleanpunaiset kukat ja puutuneet hedelmät. Se kasvoi alun perin Saint Helenan keskiylängön pohjoissivulla puusaniaistiheikössä. Saaren uudisasukkaat hakkasivat alkuperäisiä metsiä polttopuuksi ja rakennusmateriaaliksi, mikä johti kasvin taantumiseen ja lopulta häviämiseen. Nesiota elliptica hävisi sukupuuttoon vuonna 2003, kun sen viimeiset viljelyksessä olleet taimet tuhoutuivat. Viimeinen luonnonvarainen yksilö kasvoi Saint Helenalla 1990-luvun alussa, jolloin siitä yritettiin pelastaa siemeniä ja pistokkaita Kewn kasvitieteelliseen puutarhaan. Laji tuotti kuitenkin heikosti itäviä siemeniä itsepölytyksen estomekanismin vuoksi ja myös sen kasvullinen lisääminen pistokkaista todettiin hankalaksi. == Lähteet == Luokka:Paatsamakasvit Luokka:Sukupuuttoon kuolleet kasvit
Trochetiopsis ebenus

Trochetiopsis ebenus on äärimmäisen uhanalainen malvakasvilaji, joka kasvaa luonnonvaraisena Saint Helenan saarella. Lajia on nykyisin jäljellä kaksi luonnonvaraista yksilöä, jotka kasvavat eräällä jyrkänteellä laiduntavien kotieläinten ulottumattomissa. Ennen viimeisten yksilöiden löytymistä kasvin epäiltiin hävinneen sukupuuttoon Saint Helenalta jo 1800-luvulla pääasiassa vuohien ylilaidunnuksen vuoksi. Alun perin Trochetiopsis ebenus kasvoi saaren kuivemmilla alueilla 200–500 metrin korkeudella. Sen on kuvailtu kasvaneen pieneksi puuksi, mutta nykyiset yksilöt ovat pensaita. Kewn kasvitieteellinen puutarha Lontoossa on toistaiseksi onnistunut suojelemaan lajin olemassaolon monistamalla sitä tuhansia yksilöitä viimeisistä luonnonvaraisista kasveista otetuista pistokkaista. == Lähteet == Luokka:Malvakasvit Luokka:Uhanalaiset kasvit
Pohjoinen divisioona (NHL)

Pohjoinen divisioona (), (sponsorinimeltään Scotia North Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pohjoinen divisioona perustettiin COVID-19-pandemian aiheuttamien Yhdysvaltain ja Kanadan välisten matkustusrajoitusten vuoksi. Divisioona sisälsi kaikki NHL:n seitsemän kanadalaisjoukkuetta. Nämä joukkueet pelasivat kaikki runkosarjaottelunsa, sekä pudotuspelien kaksi ensimmäistä kierrosta keskenään. Divisioonan nimisponsorina oli kanadalainen pankki Scotiabank. Pohjoinen divisioona oli ensimmäinen ainoastaan kanadalaisista joukkueista koostuva divisioona sitten vuoden 1924, kun liiga laajeni Yhdysvaltoihin. == Divisioonan kokoonpano == === 2020–2021 === * Calgary Flames * Edmonton Oilers * Montreal Canadiens * Ottawa Senators * Toronto Maple Leafs * Vancouver Canucks * Winnipeg Jets ==== Muutokset kaudelta 2019–2020 ==== * Pohjoinen divisioona perustetaan osana COVID-19-pandemian aiheuttamaa joukkueiden uudelleenjärjestelyä * Flames, Oilers ja Canucks liittyvät Tyynenmeren divisioonasta * Canadiens, Senators ja Maple Leafs liittyvät Atlantin divisioonasta * Jets liittyy Keskisestä divisioonasta == Lähteet == *NHL:n historia Luokka:NHL:n divisioonat
Läntinen divisioona (NHL)

Läntinen divisioona () (sponsorinimeltään Honda West Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa. Divisioonan nimisponsorina oli autovalmistaja Honda. Nimitystä Läntinen divisioona käytettiin myös vuosina 1967–1974 liigassa toimineesta divisioonasta, jossa pelasi alun perin kaikki vuoden 1967 laajennusjoukkueet. == Divisioonan kokoonpano == === 2020–2021 === * Anaheim Ducks * Arizona Coyotes * Colorado Avalanche * Los Angeles Kings * Minnesota Wild * San Jose Sharks * St. Louis Blues * Vegas Golden Knights ==== Muutokset kaudelta 2019–2020 ==== * Läntinen divisioona perustetaan osana COVID-19-pandemian aiheuttamaa joukkueiden uudelleenjärjestelyä * Ducks, Coyotes, Kings, Sharks ja Golden Knights liittyvät Tyynenmeren divisioonasta * Avalanche, Wild ja Blues liittyvät Keskisestä divisioonasta == Lähteet == *NHL:n historia Luokka:NHL:n divisioonat
Ludus Dacicus

Ludus Dacicus tai Daakian gladiaattorikoulu oli yksi neljästä Rooman gladiaattorikoulusta (ludeista) antiikin Roomassa. Sen perusti keisari Domitianus (n. 81 - 96 jaa.), ja viimeisteli Trajanus (n. 98 - 117 jaa.), ja sitä käytettiin kouluttamaan gladiaattoreita Daakian sodissa otetuista daakialaisista vangeista. Se sijaitsi Colosseumin itäpuolella Caelius-kukkulan rinteissä. == Historia == Roomalaiset ottivat monesti daakialaisia vankeja ja usein heidät pakotettiin taistelemaan areenoilla. Dion Kassios mainitsee noin vuosina 31 eaa., Aktionin taistelun jälkeen, Augustuksen ottaneen daakialaisia vankeja ja pakottaneen heidät taistelemaan areenalla gladiaattoreina sveebiläisiä vankeja vastaan spektaakkelissa, joka saattoi kestää tauotta monta päivää putkeen. == Katso myös == * Ludus Magnus == Lähteet == == Aiheesta muualla == Luokka:Antiikin Rooman kaupungin rakennukset ja rakennelmat Luokka:Oppilaitokset Luokka:Rooman entiset rakennukset ja rakennelmat
Itäinen divisioona (NHL)

Itäinen divisioona (), (sponsorinimeltään MassMutual East Division) oli yksi pohjoisamerikkalaisen jääkiekkoliiga NHL:n neljästä divisioonasta, jotka otettiin käyttöön kaudeksi 2020–2021. Pyrkimyksenä vähentää COVID-19-pandemian vuoksi joukkueiden välistä matkustelua, divisioonassa oli kahdeksan yhdysvaltalaista joukkuetta. Nämä joukkueet pelasivat kaikki runkosarjaottelunsa keskenään, ja kohtasivat toisensa kahdeksan kertaa. Divisioonan nimisponsorina oli vakuutusyhtiö MassMutual. Nimitystä Itäinen divisioona käytettiin myös vuosina 1967–1974 liigassa toimineesta divisioonasta, jossa pelasi alun perin kaikki Original Six -joukkueet. == Divisioonan kokoonpano == === 2020–2021 === * Boston Bruins * Buffalo Sabres * New Jersey Devils * New York Islanders * New York Rangers * Philadelphia Flyers * Pittsburgh Penguins * Washington Capitals ==== Muutokset kaudelta 2019–2020 ==== * Läntinen divisioona perustetaan osana COVID-19-pandemian aiheuttamaa joukkueiden uudelleenjärjestelyä * Bruins ja Sabres liittyvät Atlantin divisioonasta * Devils, Islanders, Rangers, Flyers, Penguins ja Capitals liittyvät Metropolien divisioonasta == Lähteet == *NHL:n historia Luokka:NHL:n divisioonat
Joanna Skowroń

Joanna Paulina Skowroń (s. 16. huhtikuuta 1979 Gorzów Wielkopolski) on puolalainen ratameloja, maailman- ja Euroopan-mestari. Skowroń edusti Puolaa Sydneyn kesäolympialaisissa 2000 ja Ateenan kesäolympialaisissa 2004, joissa hän kummissakin kilpaili 500 metrin kajakkinelosessa Puolan neljänneksi sijoittuneissa joukkueissa. Sydneyssä 2000 joukkueeseen kuuluivat Skowrońin lisäksi Aneta Michalak, Aneta Konieczna ja Beata Sokołowska sekä Ateenassa 2004 Karolina Sadalska, Małgorzata Czajczyńska ja Aneta Konieczna. Skowroń saavutti maailmanmestaruuden 1 000 metrin kajakkinelosessa Sevillassa 2002 sekä Euroopan-mestaruuden 500 metrin kajakkikaksikossa Szegedissä 2002. Hän menestyi MM- ja EM-kilpailuissa etenkin 2000-luvun alussa 200, 500 ja 1 000 metrin kajakkikaksikossa tai -nelosessa saavuttaen MM- ja EM-kultien lisäksi viisi MM-hopeaa, viisi MM-pronssia, kolme EM-hopeaa ja kaksi EM-pronssia. Skowroń edusti seuratasolla MKKS-MOS Gorzów Wielkopolski -seuraa. Hän on pituudeltaan 166-senttimetrinen ja painaa 62 kilogrammaa. == Lähteet == Luokka:Puolalaiset melojat Luokka:Vuonna 1979 syntyneet Luokka:Elävät henkilöt